21.12.2022
RO
Jurnalul Oficial al Uniunii Europene
L 327/29
Articolul 15 Ajutoare pentru consolidarea terenurilor agricole Ajutoarele pentru consolidarea terenurilor agricole sunt compatibile cu piața internă în sensul articolului 107 alineatul (3) litera (c) din tratat și sunt exceptate de la obligația de notificare prevăzută la articolul 108 alineatul (3) din tratat în cazul în care îndeplinesc condițiile stabilite în capitolul I din prezentul regulament și sunt acordate exclusiv pentru acoperirea costurilor juridice și administrative, inclusiv a costurilor aferente anchetelor, până la 100 % din costurile reale suportate.
Articolul 16 Ajutoare pentru investiții privind mutarea clădirilor fermei (1) Ajutoarele acordate IMM-urilor care își desfășoară activitatea în domeniul producției agricole primare pentru investiții referitoare la mutarea clădirilor fermei sunt compatibile cu piața internă în sensul articolului 107 alineatul (3) litera (c) din tratat și sunt exceptate de la obligația de notificare prevăzută la articolul 108 alineatul (3) din tratat în cazul în care îndeplinesc condițiile stabilite la prezentul articol și în capitolul I din prezentul regulament.
(2)
Mutarea clădirii unei ferme urmărește un obiectiv de interes public.
Interesul public invocat pentru a se justifica acordarea unui ajutor în temeiul prezentului articol este specificat în dispozițiile relevante ale statului membru în cauză.
(3) În cazul în care mutarea unei clădiri a unei ferme constă în dezmembrarea, îndepărtarea și reconstruirea unor instalații existente, intensitatea ajutorului se limitează la 100 % din costurile reale suportate pentru activitățile respective.
(4) În cazul în care, în afară de dezmembrarea, îndepărtarea și reconstruirea unor instalații existente menționate la alineatul (3), mutarea are drept rezultat modernizarea instalațiilor respective sau creșterea capacității de producție, se aplică intensitățile ajutoarelor pentru investiții menționate la articolul 14 alineatele (12)-(15) în ceea ce privește costurile aferente modernizării instalațiilor sau creșterii capacității de producție.
În sensul prezentului alineat, simpla înlocuire a unei clădiri sau a unor instalații existente cu o clădire nouă modernă sau cu instalații noi moderne, fără a se modifica în mod fundamental producția obținută sau tehnologia utilizată, nu se consideră că are legătură cu modernizarea.
(5) Intensitatea maximă a ajutorului poate să atingă până la 100 % din costurile eligibile în cazul în care mutarea vizează activități care se desfășoară în apropierea așezărilor rurale, menite să amelioreze calitatea vieții sau să sporească performanța de mediu a așezării rurale.
Articolul 17 Ajutoare pentru investiții legate de prelucrarea sau de comercializarea produselor agricole (1) Ajutoarele pentru investiții legate de prelucrarea sau de comercializarea produselor agricole sunt compatibile cu piața internă în sensul articolului 107 alineatul (3) litera (c) din tratat și sunt exceptate de la obligația de notificare prevăzută la articolul 108 alineatul (3) din tratat în cazul în care îndeplinesc condițiile stabilite la prezentul articol și în capitolul I din prezentul regulament.
(2) Investițiile vizează activele corporale sau necorporale legate de prelucrarea produselor agricole sau de comercia­ lizarea produselor agricole.
(3) Investițiile legate de producția de biocarburanți produși din culturi energetice nu sunt eligibile pentru ajutor în temeiul prezentului articol.
(4) În cazul investițiilor care necesită o evaluare a impactului asupra mediului în temeiul Directivei 2011/92/UE, ajutoarele sunt supuse condiției ca o astfel de evaluare să se fi efectuat și ca dezvoltarea proiectului de investiții în cauză să fi fost aprobată înainte de data acordării ajutoarelor individuale.
(5)
Ajutoarele acoperă următoarele costuri eligibile:
(a) construirea, achiziționarea, inclusiv în leasing, sau îmbunătățirea unor bunuri imobile, inclusiv investiții în cablarea internă pasivă sau cablarea structurată pentru rețelele de date și, dacă este necesar, partea auxiliară a rețelei pasive aflate pe proprietatea privată din afara clădirii, achiziționarea de terenuri fiind eligibilă numai în proporție de până la 10 % din totalul costurilor eligibile aferente operațiunii în cauză; (b) achiziționarea sau cumpărarea în leasing de mașini și echipamente, în limita valorii de piață a activului;